**INFORMACIJA**

 **O OBRADI PODATAKA O LIČNOSTI U VIDU FOTOGRAFIJA I VIDEO SNIMAKA**

Na osnovu člana 23. i 24. Zakona o zaštiti podataka o ličnosti („Službeni glasnik RS”, br. 87/2018), a u vezi sa fotografisanjem i snimanjem događaja i aktivnosti Crvenog krsta Srbije, Crveni krst Srbije kao rukovalac podataka, daje sledeće informacije o obradi podataka o ličnosti:

**1) IDENTITET LICA ODGOVORNOG ZA OBRADU PODATAKA**

**Pravno lice**: Crveni krst Srbije

**Adresa**: Simina 19, 11000 Beograd, Srbija

**Matični** **broj**: 07002726

**Zakonski zastupnik**: Ljubomir Miladinović, generalni sekretar

**Lice za zaštitu podataka o ličnosti**: Nikola Radovanović, stručni saradnik za pravne poslove

e mail: nikola.radovanovic@redcross.org.rs

**2) PODACI O LIČNOSTI KOJI SE PRIKUPLJAJU I SVRHA PRIKUPLJANJA**

Obaveštavamo učesnike i goste aktivnosti Crvenog krsta Srbije, članove Crvenog krsta Srbije, volontere i radno angažovane, da ćemo pod uslovima, na način i u rokovima koji su predviđeni ovim obaveštenjem, prikupljati i obrađivati sledeće podatke o ličnosti:

* fotografije akcija, događaja i aktivnosti Crvenog krsta Srbije
* video snimke akcija, događaja i aktivnosti Crvenog krsta Srbije

Crveni krst Srbije obaveštava sve učesnike i posetioce aktivnosti i događaja koje organizuje da se navedeni događaji snimaju i fotografišu, a da Crveni krst Srbije navedene fotografije i video snimke može objavljivati na svojoj internet stranici i svojim zvaničnim profilima na društvenim mrežama u ciju promocije humanitarnih aktivnosti Crvenog krsta Srbije, širenja znanja o Crvenom krstu Srbije, obezbeđivanja javnosti u radu i jačanje poverenja javnosti u Crveni krst Srbije.

Ističemo da je cilj fotografisanja i snimanja nije identifikacija osoba koje se na fotografijama i snimcima nalaze, već isključivo snimanje aktivnosti u cilju promocije Crvenog krsta Srbije, obezbeđivanja javnosti u radu, širenja znanja o Crvenom krstu Srbije i vrednosti koje naša organizacija promoviše.

**3) PRAVNI OSNOV ZA OBRADU**

Objavljivanje snimaka i fotografija u okviru izveštaja, odnosno na društvenim mrežama i svojoj internet stranici, Crveni krst Srbije vršiće isključivo na osnovu pristanka učesnika čiji se lik na fotografijama vidi, odnosno kada su u pitanju deca koja učestvuju u aktivnostima Crvenog krsta Srbije, na osnovu pristanka njihovih roditelja ili staratelja.

Fotografije i video snimci događaja sa velikim broj učesnika i posetilaca, koje organizuje Crveni krst Srbije, a koji se održavaju na javnim mestima i koji se smatraju javnim okupljanjima, objavljuju se na osnovu Zakona o javnom okupljanju i Zakona o javnom informisanju i medijima.

Na određenim vrstama događaja koje organizuje Crveni krst Srbije, biće javno istaknuto obaveštenje o tome da se događaj fotografiše i snima.

Fotografije i video snimci nastali na događajima sa velikim brojem učesnika mogu se javno objavljivati u medijima u cilju izveštavanja i upoznavanja javnosti sa aktivnostima Crvenog krsta Srbije.

**4) PRIMAOCI PODATAKA**

Crveni krst Srbije može prikupljene fotografije i video snimke razmenjivati sa drugim organizacijama Crvenog krsta u Srbiji koji ih mogu objavljivati na svojim zvaničnim internet stranicama i društvenim mrežama u iste svrhe.

Fotografije i video snimci mogu u okviru izveštaja ili promotivnog materijala pisanim ili elektronskim putem biti prosleđivane donatorima i drugim partnerima koji obezbeđuju podršku za realizaciju aktivnosti Crvenog krsta Srbije.

**5) IZNOŠENJE PODATAKA U DRUGE DRŽAVE ILI MEĐUNARODNE ORGANIZACIJE**

Prikupljene fotografije i video snimci mogu se proslediti Međunarodnoj federaciji društava Crvenog krsta i Crvenog polumeseca i Međunarodnom komitetu Crvenog krsta, kao i drugim nacionalnim društvima Crvenog krsta i Crvenog polumeseca.

Svrha prosleđivanja fotografija i video snimaka navedenim međunarodnim organizacijama i nacionalnim društvima Crvenog krsta je međusobna podrška u ostvarivanju Misije Međunarodnog pokreta Crvenog krsta, promocija Crvenog krsta Srbije u svetu i jačanja poverenja ovih organizacija u Crveni krst Srbije.

**6) PRAVA KOJA PRIPADAJU LICU U NA KOJE SE PODACI ODNOSE**

Obaveštavamo vas da u svakom trenutku možete opozvati svoj pristanak za javno objavljivanje fotografija i snimaka, slanjem pisane ili elektronske (e-mail) poruke Crvenom krstu Srbije na adresu: Simina 19, 11000 Beograd ili na sledeće e-mail adrese: serbia@redcross.org.rs ili nikola.radovanovic@redcross.org.rs

Opoziv pristanka ne utiče na dopuštenost obrade koja je vršena na osnovu pristanka pre opoziva.

Osobe čiji se lik na fotografijama i snimcima vidi imaju sva prava iz Zakona o zaštiti podataka o ličnosti, a naročito pravo da zahtevaju pristup, ispravku ili brisanje svojih podataka o ličnosti, odnosno pravo na ograničenje obrade, pravo na prigovor i pravo na pritužbu Povereniku za informacije od javnog značaja i zaštitu podataka o ličnosti ukoliko smatraju da se obrada podataka o ličnosti vrši suprotno zakonu.

Detaljnije se o svojim pravima možete informisati slanjem pisane poruke na gore navedene mejl adrese ili poštom na adresu Crvenog krsta Srbije - 11000 Beograd, Simina 19.

**7) ROK ČUVANJA PRIKUPLJENIH PODATAKA O LIČNOSTI**

Fotografije i video snimci se nakon uklanjanja sa internet stranice i društvenih mreža čuvaju trajno, radi dokumentovanja u istorijske svrhe, a najkasnije do opoziva pristanka lica čiji se lik na fotografijama nalazi.

Fotografije aktivnosti Crvenog krsta Srbije se čuvaju radi dokumentovanja u istorijske svrhe i mogu biti javno izložene u spomen sobi - muzeju Crvenog krsta Srbije koji je otvoren za sve zainteresovane posetioce.